Bobby Madden

Robert «Bobby» Madden (født 25. oktober 1978 i East Kilbride) er en skotsk fotballdommer som til daglig dømmer i landets øverste divisjon Scottish Premiership. I tillegg har han dømt flere internasjonale kamper på aldersbestemt nivå både i regi av FIFA og UEFA.

Madden debuterte som dommer under Scottish Football League i 2002 og fikk sine første kamper i landets øverste divisjon i 2008. Hans første europacupkamp kom den 6. juli 2010, da han dømte første kvalifiseringsrunde av UEFA Champions League 2010/11 mellom Birkirkara FC og UE Santa Coloma (4–3).

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap og sluttspill i europamesterskap for U-21. Madden debuterte internasjonalt som hoveddommer på øverste nivå den 7. september 2012, da han dømte VM-kvalifiseringskampen mellom  og  (3–0). Under EM i fotball 2016 var Madden med som ekstra reservedommer i et dommerlag under ledelse av landsmannen William Collum.

Referanser

Eksterne lenker 
 
 
 
  Bobby Madden hos Worldreferee.com

Skotske fotballdommere
Personer fra South Lanarkshire